stanford-oval/wikipedia huggingface dataset:
Luettelo televisiosarjan Mustat lesket jaksoista
Jaksot > Ensimmäinen tuotantokausi (2014)

| # | Σ # | Nimi | Ohjaus | Käsikirjoitus | Alkup>  esityspäivä | Katsojat |
| --- | --- | --- | --- | --- | --- | --- |
| 1 | 1 | Nollaykkönen | Veikko Aaltonen | Laura Suhonen & Mikko Pöllä | 10. maaliskuuta 2014 | 610 000 |
| 2 | 2 | Rikas, rakas, köyhä, varas | Veikko Aaltonen | Laura Suhonen | 17. maaliskuuta 2014 | 538 000 |
| 3 | 3 | Timantin muotoinen kyynel | Veikko Aaltonen | Paula Mononen | 24. maaliskuuta 2014 | 490 000 |
| 4 | 4 | Vääriä viestejä | Veikko Aaltonen | Paula Mononen | 31. maaliskuuta 2014 | 543 000 |
| 5 | 5 | Väistöliike | Veikko Aaltonen | Johanna Hartikainen | 7. huhtikuuta 2014 | 496 000 |
| 6 | 6 | Pahaa hyvää | Veikko Aaltonen | Laura Suhonen | 14. huhtikuuta 2014 | 455 000 |
| 7 | 7 | Totuus | Marja Pyykkö | Johanna Hartikainen | 21. huhtikuuta 2014 | 455 000 |
| 8 | 8 | Kaksoiselämää | Marja Pyykkö | Paula Mononen | 28. huhtikuuta 2014 | 491 000 |
| 9 | 9 | Mikäs pahan tappaisi | Marja Pyykkö | Johanna Hartikainen | 5. toukokuuta 2014 | 532 000 |
| 10 | 10 | Omaa parasta | Marja Pyykkö | Paula Mononen | 12. toukokuuta 2014 | 536 000 |
| 11 | 11 | Naismafian kuski | Marja Pyykkö | Paula Mononen | 19. toukokuuta 2014 | 442 000 |
| 12 | 12 | Sodassa ja rakkaudessa | Marja Pyykkö | Laura Suhonen | 26. toukokuuta 2014 | 489 000 |
Jaksot > Toinen tuotantokausi (2016)

| # | Σ # | Nimi | Ohjaus | Käsikirjoitus | Alkup>  esityspäivä | Katsojat |
| --- | --- | --- | --- | --- | --- | --- |
| 13 | 1 | Joku haluaa meidät hengiltä | Veikko Aaltonen | Laura Suhonen | 14. maaliskuuta 2016 | 442 000 |
| 14 | 2 | Pippelin muotoinen boli-boli | Veikko Aaltonen | Johanna Hartikainen | 21. maaliskuuta 2016 | 366 000 |
| 15 | 3 | Koditon, perheetön, rahaton | Veikko Aaltonen | Paula Mononen | 28. maaliskuuta 2016 | 398 000 |
| 16 | 4 | Post coitum | Veikko Aaltonen | Paula Mononen | 4. huhtikuuta 2016 | 349 000 |
| 17 | 5 | Elämän laukkapoluilla | Veikko Aaltonen | Johanna Hartikainen | 11. huhtikuuta 2016 | 369 000 |
| 18 | 6 | Tapa tai tule tapetuksi | Veikko Aaltonen | Johanna Hartikainen | 18. huhtikuuta 2016 | 370 000 |
| 19 | 7 | Kuollut mies kummittelee | Marja Pyykkö | Paula Mononen | 25. huhtikuuta 2016 | 344 000 |
| 20 | 8 | Mystinen partneri | Marja Pyykkö | Paula Mononen | 2. toukokuuta 2016 | 358 000 |
| 21 | 9 | Ramin kesä -77 | Marja Pyykkö | Johanna Hartikainen | 9. toukokuuta 2016 | 186 000 |
| 22 | 10 | Kuka olikaan voittaja? | Marja Pyykkö | Johanna Hartikainen | 16. toukokuuta 2016 | 364 000 |
| 23 | 11 | Silminnäkijä | Marja Pyykkö | Paula Mononen | 23. toukokuuta 2016 | 317 000 |
| 24 | 12 | Totuus | Marja Pyykkö | Matti Kinnunen | 30. toukokuuta 2016 | 330 000 |
Aiheesta muualla

Luettelo televisiosarjan Mustat lesket jaksoista Internet Movie Databasessa (englanniksi)
Lamminjärvi (Juupajoki, Hirvijärvi)

| Lamminjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°50′56″N, 24°34′28″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Hirvijärveen 
Järvinumero:  35.756.1.029
Mittaustietoja
Pinnankorkeus:  115,2 m  
Rantaviiva:  2,606 km  
Pinta-ala:  24,127 ha  
Saaria:  ei saaria 
 fiLamminjärvi 
Lamminjärvi  on Pirkanmaalla Juupajoen Hirvijärvellä sijaitseva järvi.
Maantietoa

Järven pinta-ala on 24 hehtaaria ja se on 1,1 kilometriä pitkä ja 350 metriä leveä. Se sijaitsee viereisen Hirvijärven suuntaisella jatkeella samassa maaston painaumassa. Järvet erottaa toisistaan 170 metriä leveä kannas. Järvellä ei ole kartan mukaan saaria. Sen rantaviivan pituus on 2,6 kilometriä ja sen haja-asutus muodostuu viidestä taloudesta, joista kaksi ovat maatiloja, ja voidaan katsoa kuuluvan Hirvijärven kylään. Rannoille on rakennettu seitsemän vapaa-ajan asuntoa. Niille tulee tiet yhdystieltä 14299 ja siitä haarautuvilta kyläteiltä. Lamminjärven rannat ovat enimmäksen peltomaata, mutta kahdessa kohtaa rannat ovat metsämaata. Järven pohjoisosassa maatilan viljelmät ovat puutarhaa.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 115,2 metriä mpy. Järveen laskee metsäoja Lauttastenjärvestä, johon yhtyy etelästä ojitetun Kaakkosuon ja Kaakkosjärven kuivatusvedet. Lamminjärven laskuoja laskee kannaksen yli Hirvijärveen. Ojalle tulee pudotusta 0,6 metriä.
Historiaa

Vuoden 1958 peruskartassa järven ympäristössä oli laajemmat peltoalueet, jotka kiersivät lähes koko järven. Osa pelloista on myöhemmin metsitetty.
Luotiviivanpoikkeama

Luotiviivanpoikkeama (engl. vertical deflection, engl. deflection of the plumb line) on luotiviivan ja vertausellipsoidin normaalin välinen suuntaero. Luotiviivanpoikkeama määritellään yleensä pohjois-eteläsuuntaisen ja itä-länsisuuntaisen komponenttinsa avulla.
Luotiviiva on käyrä, jonka tangentti jokaisessa pisteessä on painovoimavektorin suunta. Luotiviivan suunta on vastakkainen painovoimavektoriin nähden.
Li Yanfeng

| Mitalit | Mitalit | Mitalit |  |
| --- | --- | --- | --- |
|  Li Yanfeng Daegun MM-kilpailuissa 2011. |  Li Yanfeng Daegun MM-kilpailuissa 2011. |  Li Yanfeng Daegun MM-kilpailuissa 2011. |  |
Naisten yleisurheilu
Maa:   Kiina
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | kiekonheitto |  |
| MM-kilpailut  | MM-kilpailut  | MM-kilpailut  |  |
|  Kultaa | Daegu 2011 | kiekonheitto |  |
Li Yanfeng (s. 15. toukokuuta 1979) on kiinalainen kiekonheittäjä. Hän oli ensimmäinen kiinalainen, joka voitti kiekonheiton maailmanmestaruuden.
Yanfengin henkilökohtainen paras heitto on 67,98 metriä, jonka hän heitti kesäkuussa 2011 Schönebeckissä.
Yanfeng saavutti olympiahopeaa vuoden 2012 kesäolympialaisissa. Hän oli kilpailussa alun perin kolmas, mutta hänen edellään ollut Darja Pištšalnikova hylättiin.
Käännös suomeksi
Kykladisen taiteen museo

| Kykladisen taiteen museo Μουσείο Κυκλαδικής Τέχνης |
| --- | --- |
 Stathátoksen huvila, yksi museon rakennuksista.
Tyyppi:  arkeologinen museo
Sijainti:  Kolonáki, Ateena, Attika, Kreikka
Perustettu:  1986
Kotisivut:  www.cycladic.gr
Koordinaatit:  37°58′34″N, 23°44′32″E
 fiKykladisen taiteen museo 
   
Kykladisen taiteen museo (kreik. Μουσείο Κυκλαδικής Τέχνης, Mouseío Kykladikís Téchnis) on arkeologinen museo Ateenassa Kreikassa. Se keskittyy Egeanmeren alueen esihistoriallisten kulttuurien, niin kutsutun kykladisen kulttuurin sekä muun muassa kyproslaisen kulttuurin, taiteeseen.
Museo on perustettu vuonna 1986 Níkos ja Dólly Goulandríksen 1960-luvulta lähtien kerättyä kokoelmaa varten. Se toimii kahdessa rakennuksessa, uudemmassa päärakennuksessa sekä myöhemmin laajennokseksi hankitussa mutta vanhemmassa Stathátoksen huvilassa. Ne sijaitsevat Kolonákin kaupunginosassa Ateenan keskustassa.
Kokoelmat

Museon kokoelmiin kuuluu noin 3 000 esinettä. Niistä suuri osa on kykladisen kulttuurin esineistöä, kuten kykladisia idoleita eli jumalankuvia, keramiikkaa ja aseita varhaiselta pronssikaudelta, sekä kyproslaista muinaisesineistöä 3000-luvulta eaa. varhaiskristilliselle ajalle 500-luvulle. Museon kokoelmiin kuuluu myös antiikin kreikkalaista taidetta, kuten kuvanveistoa, keramiikkaa, pronssiesineitä ja koruja.
Viulunmuotoinen kykladinen idoli, n. 3200–2800 eaa.
Tyypillinen kykladinen idoli, n. 2800–2300 eaa.
Istuva kykladinen idoli kuppi kädessään, n. 2800–2300 eaa.
Naispuolinen kykladinen idoli, n. 2800–2300 eaa.
Hahmo III varhaiselta tai I keskiseltä kyproslaiselta kaudelta, n. 1900–1800 eaa.
Savipatsas II kypro-klassiselta kaudelta, n. 300 eaa.
Aiheesta muualla

Μουσείο Κυκλαδικής Τέχνης - Museum of Cycladic Art. Museon verkkosivut. (kreikaksi) (englanniksi)
Kuvia tai muita tiedostoja aiheesta Kykladisen taiteen museo Wikimedia Commonsissa
Lopputekstit

Tyypilliset elokuvan lopputekstit.
Lopputekstit ovat muun muassa elokuvien ja televisio-ohjelmien lopussa esitettävä luettelo kaikista ohjelman tekemiseen osallistuneista henkilöistä. Jokaisen nimen kohdalla mainitaan henkilön hoitama tehtävä. Vakiintuneen tavan mukaan varsinkin pitemmät lopputekstit liukuvat kuvaruudun tai valkokankaan poikki pitkänä listana alhaalta ylös. Useimmissa ohjelmissa ja elokuvissa on myös alussa lyhyempi tekijäluettelo eli alkutekstit.
Televisiosarjoissa lopputekstit eivät kestä kovinkaan kauan, yleensä minuutin tai puoli. Pitkissä elokuvissa lopputekstit ovat usein pitkät, ja ne kestävät yleensä viitisen minuuttia. Yleensä merkittävimmät roolit mainitaan ensin. Vanhoissa elokuvissa tekijäluettelo on tyypillisesti kokonaan alussa eikä lopussa. Henkilöiden lisäksi lopputeksteissä voidaan nimetä elokuvan tekemistä avustaneita yhteisöjä tai yrityksiä sekä elokuvassa käytettyjä musiikkikappaleita. Lisäksi mukana voi olla erilaisia juridisista syistä lisättyjä huomautuksia, kuten "tämän elokuvan tapahtumat ovat fiktiivisiä" tai "eläimiä ei vahingoitettu tätä elokuvaa tehtäessä". Joissain elokuvissa voi olla yksittäinen, juonta täydentävä tai humoristinen kohtaus vielä lopputekstien jälkeen.
Myös tietokone- ja konsolipeleissä esiintyy usein lopputekstit, jotka ovat kuitenkin usein katsottavissa milloin tahansa.
Lamminjärvi (Juupajoki, Kokkila)

| Lamminjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°45′14″N, 24°30′07″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Mellinselkään 
Järvinumero:  35.752.1.005
Mittaustietoja
Pinnankorkeus:  100,3 m  
Rantaviiva:  1,149 km  
Pinta-ala:  5,89 ha  
Saaria:  ei saaria 
 fiLamminjärvi 
Lamminjärvi  on Pirkanmaalla Juupajoella Kokkilassa sijaitseva järvi.
Maantietoa

Järven pinta-ala on 5,9 hehtaaria ja se on 450 metriä pitkä ja 200 metriä leveä. Se sijaitsee Lamminvuoren pohjoispuolella sen juurella ja sen rantaan ulottuu kaksi peltopalstaa eri suunnilta. Vuori kohoaa 70 metriä lammen yläpuolelle ja sen rinne laskee suoraan lampeen. Järvellä ei ole kartan mukaan saaria. Sen rantaviivan pituus on 1,1 kilometriä ja kummankin pellon luonna sijaitsee maatilat. Rantaan on rakennettu kaksi vapaa-ajan asuntoa. Niille tulee tiet Kokkilan ja Salokunnan väliseltä tieltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Kokkilanselän alueeseen (35.752) se kuuluu. Järven vedenpinnan korkeus on 100,3 metriä mpy. Järveen on johdettu metsäoja Hirviloilosta ja kaksi pelto-ojaa. Järven laskuoja lähtee sen länsirannasta ja se laskee Mellinselän Jaarilanlahteen. Ojalle tulee pudotusta 11,5 metriä.
Historiaa

Vuoden 1957 peruskartassa järven nimi oli Peltolammi eikä sen rannoilla ollut silloin vielä mökkejä. Nykyinen nimitys on käytössä seuraavassa kartassa vuodelta 1977.
Leonid Pasetšnik

| Leonid Pasetšnik> Леони́д Ива́нович Па́сечник |
| --- | --- |
 Leonid Pasetšnik vuonna 2022.
Henkilötiedot
Syntynyt: 15. maaliskuuta 1970 (ikä 54) Neuvostoliitto
Kansalaisuus:  Ukraina
Aiheesta muualla
Kotisivu
Leonid Ivanovitš Pasetšnik (ven. Леони́д Ива́нович Па́сечник, ukr. Леонід Іванович Пасічник; s. 15. maaliskuuta 1970) on ukrainalainen separatistisen Luhanskin kansantasavallan alueella toimiva poliittinen vaikuttaja. Hän on toiminut aiemmin Ukrainan turvallisuuspalvelun salakuljetuksen vastaisen yksikön päällikkönä. Vuonna 2014 hänestä tuli Luhanskin kansantasavallan valtion turvallisuuden ministeri, ja vuonna 2018 hän nousi kansantasavallan johtoon.
Ukrainalaisten lähteiden mukaan on oletettavaa, että Pasetšnik tuli FSB:n rekrytoimaksi vuonna 2006.
Pasetšnik hyväksyttiin vuonna 2021 Yhtenäinen Venäjä -puolueen jäseneksi.
Lähiöfest

Lähiöfest on vuodesta 2017selvennä järjestetty useista tapahtumista koostuva tapahtumaviikko, jonka käynnisti tuotantoyhtiö Urban Practice Oy. Rahoituksesta vastaavat yhdessä kunnatselvennä ja yksityiset. Tavoitteena on nostaa keskustan ulkopuolisia asuinalueita esille ja kehittää niitä. Tapahtuma ei tuota voittoa, vaan ylijäämä ohjataan sopivaan tarkoitukseen.
Tapahtumalla pyritään yhdistämään kaupunkeja, yrityksiä ja yhdistyksiä sekä paikallisia asukkaita. selvennä
Lähivalvontatutka

Lähivalvontatutka Jyväskylässä näyttelyssä. Toisiotutkan antenni on ensiötutkan selkäpuolella näkyvä suorakaiteen muotoinen taso.
Lähivalvontatutka on lennonvarmennuksen lähestymisalueen tutka (Terminal Area Radar, TAR), ja ilmapuolustuksen muiden järjestelmien tutkakatvealueiden täyttämiseen tarkoitettu tutka. Se on tarkoitettu suhteellisen lyhyille eli noin 100 km mittausetäisyyksille saakka. Lähivalvontatutkissa käytettyjä taajuusalueita ovat X-alue (8-12  GHz, eli aallonpituus noin 3 cm), C-alue (4-8 GHz, aallonpituus noin 5 cm) ja S-alue (2-4  GHz, aallonpituus noin 10 cm). Se on yleensä 2D-tutka ja mittaa siis maalin suunnan ja etäisyyden. Siinä on usein samassa kompleksissa myös toisiotutka.
Suomen ilmapuolustuksessa on lähivalvontatutkia muiden ilmavalvontajärjestelmien täydentämiseksi. 1990-luvulla hankittu lähivalvontatutkakalusto, LÄVA, koostuu ruotsalaisvalmisteisesta Saabin (aiemmin Ericssonin) Giraffe 100 AAA -tutkasta ja kotimaisesta Sisu-maastokuorma-autosta. Myös antennin pyörityskoneisto ja masto ovat kotimaista valmistetta. Se on liikkuva ja kestää hyvin taisteluolosuhteita. Siinä on myös toisiotutka siviili-ilmailun valvomiseksi.
Lamentations of the Flame Princess

| Lamentations of the Flame Princess |
| --- | --- |
 Pelin sääntökirja ja noppia.
Suunnittelija:  James Edward Raggi IV
Julkaisija:  Lamentations of the Flame Princess
Julkaisuvuosi:  2010
Tyylilaji:  kauhu, weird fantasy
Pelijärjestelmä:  ”vanhan koulukunnan roolipeli”
Lamentations of the Flame Princess (LotFP) on James Raggin vuonna 2010 julkaisema englanninkielinen roolipeli. Pelaajien hahmot ovat seikkailijoita, jotka etsivät aarteita maanalaisista raunioista tavoitteenaan rikastua. Peli edustaa niin sanottua vanhan koulukunnan roolipelaamista ja muistuttaa säännöiltään Dungeons & Dragonsin ensimmäisiä laitoksia, joiden kanssa se on yhteensopiva. Seikkailunsa peli ammentaa keskiaikaisen fantasian sijaan kauhusta, vaihtoehtohistoriasta ja heavy metalista.
Lamentations of the Flame Princess eroaa tavanomaisista fantasiaroolipeleistä, koska yliluonnolliset olennot ja ilmiöt ovat siinä harvinaisia. Pelin taikuus on outoa, arvaamatonta ja usein myös käyttäjälleen vaarallista. Yliluonnollisia hirviöitä on pelin maailmassa melko vähän, ja ne ovat yksilöllisiä, luonnonvastaisia kummajaisia. Pelissä ei ole oletusmiljöötä, vaan sitä voi pelata missä tahansa fantasiamaailmassa. Sen säännöt on kuitenkin suunniteltu sankarifantasian sijaan melko maanläheiseen ja korkean vaikeusasteen peliin. Raggi itse sijoittaa pelinsä 1600-luvun maapallolle.
Lamentations of the Flame Princessin vastaanotto on ollut myönteinen. Ristiriitaista huomiota on herättänyt pelin provosoiva, väkivaltaa, alastomuutta ja seksiä sisältävä kuvitus. Lamentations of the Flame Princessin ja sen lisäosat on julkaissut James Raggin samanniminen kustantamo.
Pelin tausta

Lamentations of the Flame Princessin suunnittelija ja julkaisija on alun perin Yhdysvalloista kotoisin oleva James Edward Raggi IV, joka julkaisee Suomesta käsin pelejä kansainvälisille markkinoille. Lamentations of the Flame Princess onkin paitsi peli, myös Raggin toiminimi. Raggi on tullut tunnetuksi myös aktiivisena bloggaajana vanhan koulukunnan pelaajien (Old School Revival, OSR) parissa. Lamentations of the Flame Princess on hänen kustannustoimintansa lippulaiva. Raggi on asunut Suomessa vuodesta 2005 lähtien ja LotFP on tiettävästi myydyin suomalainen roolipeli.
Raggi keksi nimen Lamentations of the Flame Princess jo 1997, jolloin hän löysi internetistä sivuston, jossa punatukkainen suomalaisnainen poseerasi historiallisissa asuissa. Seuraavana vuonna hän antoi nimen perustamalleen fanzinelle. Fanzine keskittyi metallimusiikkiin, ja sen viimeinen, 60. numero ilmestyi vuonna 2007.
Kun Raggi myöhemmin ryhtyi suunnittelemaan omaa roolipeliä, hän päätti käyttää itselleen tutuksi tullutta nimeä. Hänen tavoitteenaan oli muuttaa Dungeons & Dragonsin sääntöjä siten, että ne tukisivat paremmin ”outoa” kauhutunnelmaa. Hänen keskeisenä esikuvanaan oli weird fictionina tunnettu genre. Raggi ei pitänyt siitä, että perinteiset roolipeliseikkailut keskittyivät sankarihahmojen urotöihin. Hänestä yksikään tervejärkinen ihminen ei todellisuudessa halua ryhtyä seikkailijaksi, mikä käytännössä tarkoittaa väkivaltaista ja vaarallista elämää ilman kotia tai perhettä. Lisäksi Raggi paranteli niitä Dungeons & Dragonsin elementtejä, joista ei pitänyt.
Lamentations of the Flame Princess -roolipelin ensimmäinen versio ilmestyi vuonna 2010. Tämän jälkeen siitä on tullut useita uusia laitoksia. Deluxe Edition on varhainen laitos, jota on kuvailtu ”autotallisetiksi”. Se on laatikko, jonka sisällä on säännöt sisältäviä vihkosia sekä muuta peliin tarvittavaa materiaalia. Uudistettu Grindhouse Edition on myös laatikko, joka sisältää kolme kirjaa: johdannon sekä pelaajien ja pelinjohtajan kirjat. Grindhouse Editionia varten peli taitettiin kokonaan uusiksi ja siihen lisättiin runsaasti aiempaa ammattimaisempaa kuvitusta. Myös sääntöihin tehtiin useita muutoksia, joista merkittävimmät olivat taitojärjestelmän sekä loitsuvalikoiman uudistukset.
Vuonna 2013 ilmestyi erillinen kovakantinen pelaajan kirja, joka sisältää säännöt tavanomaista pelaamista ja taikuuden käyttöä varten. Pelinjohtajan kirja ei ole vielä ilmestynyt. Varsinaisten sääntökirjojen lisäksi peliin on julkaistu kymmeniä eri seikkailuja.
Vastaanotto

Eero Tuovinen kuvailee LotFP:in Deluxe Editionia kiinnostavimmaksi ja pelattavimmaksi saatavilla olevaksi retroklooniksi. Hän kehuu peliä omaperäisyydestä, kiinnostavista historiallisista viittauksista ja selkeistä, haastepelaamiseen soveltuvista säännöistä.
RPG.netin arvostelussa nimimerkki Endzeitgeist arvioi vuoden 2013 laitoksen erinomaiseksi. Hän piti pelin sääntöjä onnistuneina ja kuvitusta sekä taittoa erinomaisena. Hänestä Lamentations of the Flame Princessiä voi käyttää monenlaisessa roolipelaamisessa, mutta parhaiten sen säännöt sopivat kauhupainotteiseen peliin, jossa taikuus ja yliluonnollinen on harvinaista. Sekä pelin ulkoasu että sisältö saavat häneltä viisi pistettä viidestä. Arvostelussa kuitenkin huomautetaan, että jotkut saattavat loukkaantua pelin runsaasti väkivaltaa ja seksiä sisältävästä kuvituksesta.
Monet LotFP-valmisseikkailut ovat nousseet arvostelumenestyksiksi. Esimerkiksi A Red & Pleasant Land ja Vornheim: The Complete City Kit ovat voittaneet useita palkintoja.
Kritiikkiä

Vuonna 2018 Lamentations of the Flame Princessin ympärille syntyi roolipelipiireissä kohu, kun Raggi poseerasi LotFP-sääntökirja käsissään Jordan Petersonin kanssa. Peterson on tullut tunnetuksi transsukupuolisuutta kritisoivista näkemyksistään. Vanhan koulukunnan roolipelaajien parissa oli jo jonkin aikaa käyty keskustelua transsukupuolisten pelaajien kohtaamasta syrjinnästä, ja Raggi oli aiemmin saanut kiitosta vähemmistöihin kuuluvien pelisuunnittelijoiden julkaisemisesta. Petersonin kanssa otetun kuvan katsottiin antavan vihamielisen viestin ja asettavan Raggin yhteistyökumppanit kyseenalaiseen valoon. Tapahtuneen seurauksena ainakin yksi Raggin kanssa työskennellyt suunnittelija lopetti LotFP-tuotteiden tekemisen. Raggi poisti myöhemmin kuvan sosiaalisesta mediasta, pyysi tapahtunutta anteeksi ja tuomitsi vähemmistöjen syrjinnän.
Alkuvuodesta 2019 LotFP:in suosituimpiin kuuluvan avustajan Zak Smithin puoliso kertoi joutuneensa Smithin pitkäaikaisen hyväksikäytön ja henkisen väkivallan kohteeksi. Myös kolme muuta naista syytti Smithiä seksuaalisista väärinkäytöksistä. Kohun seurauksena Raggi ilmoitti päättävänsä yhteistyön Smithin kanssa ja lopettavansa uusintapainosten ottamisen tämän peleistä, mutta pitävänsä jo painetut kirjat myynnissä entiseen tapaan. Raggi kertoi pitävänsä tilannetta valitettavana, mutta olevansa myös surullinen pitkän ja hedelmällisen yhteistyön päättymisestä. Saman vuoden kesällä Raggi julkaisi LotFP-seikkailun Zak Has Nothing To Do With This Book, jossa esiintyy Zachary-niminen syyttömänä tuomittu mies. Tätä pidettiin yleisesti huonon maun osoituksena sekä epäonnistuneena yrityksenä markkinoida peliä skandaalin avulla. Kun kirja tuli syksyllä verkkomyyntiin, sen nimi vaihtui neutraalimmaksi.
Aiheesta muualla

Lamentations of the Flame Princess. (englanniksi)
Latvian evankelis-luterilainen kirkko

Riian tuomiokirkko
Latvian evankelis-luterilainen kirkko (latv. Latvijas Evaņģēliski luteriskā baznīca) on Latviassa toimiva luterilainen kirkko. Sitä johtaa arkkipiispa, jona on vuodesta 1993 toiminut Jānis Vanags. Kirkko kuuluu Luterilaiseen maailmanliittoon, Kirkkojen maailmanneuvostoon ja Euroopan kirkkojen konferenssiin ja on täydessä kirkollisessa yhteydessä Missouri-synodiin. Sen sijaan se ei ole täydessä kirkollisessa yhteydessä niihin Luterilaisen maailmanliiton jäsenkirkkoihin, jotka vihkivät homoseksuaalisuutta harjoittavia papeiksi tai vihkivät samaa sukupuolta olevia pareja.
Kirkon jäsenmäärä vuonna 2013 oli noin 250 000. Kirkkoon kuuluu 297 seurakuntaa. Vuonna 2007 sitä palveli 136 vihittyä pappia ja noin 70 evankelistaa.
Aiheesta muualla

Viralliset sivut (latviaksi), (englanniksi)
Loppusointu

Loppusointu eli riimi (ruots. rim) tarkoittaa runoudessa säkeiden lopputavujen äänteellistä yhtäläisyyttä.
Suomen vanhassa kalevalamittaisessa runoudessa ei käytetty loppusointuja, vaan ne saapuivat suomalaisiin teksteihin virsisuomennosten mukana muista kielistä.
Sanojen loppuosan samankaltaisuutta voidaan kutsua puhekielessä rimmaamiseksi ja tällaisten säkeiden luomista riimittelyksi. Kahdesta keskenään rimmaavasta sanasta voidaan käyttää nimitystä riimipari. Riimipareja ovat esim. "luu" ja "suu" – näissä on lyhyt loppusointu. Pitkiä ovat esim. "taateli" ja "kaateli". Yksitavuista riimiä kutsutaan miespuoliseksi ja kaksitavuista naispuoliseksi.
Loppusointuja käytetään esimerkiksi seuraavassa runossa:
Riimiparin äänteellinen yhtäläisyys lasketaan viimeisen nousutavun (eli viimeisen painollisen tavun) ensimmäisestä vokaalista. Riimejä eivät siis ole ”koira” ja ”kissa” tai ”lakana” ja ”orpana”, sillä niissä loppusointua muistuttava samankaltainen osuus alkaa painottomasta tavusta.
Li Xuemei

Li Xuemei (kiin.: 李雪梅; pinyin: Lǐ Xuěméi; s. 15. tammikuuta 1977 Guanghan, Sichuan) on kiinalainen pikajuoksija, joka on juossut voimassa olevat 100 metrin juoksun ja 200 metrin juoksun Aasian ennätykset.
Hän voitti vuoden 2003 universiadeissa 200 metrin kilpailun. Lissabonin MM-hallikilpailuissa 2001 hän sijoittui 60 metrillä seitsemänneksi.
Ennätykset

| Matka | Aika | Tuuli | Päivä | Paikka |
| --- | --- | --- | --- | --- |
| 100 metriä | 10,79 | 0,0 | 18.10.1997 | Shanghai, Kiina |
| 200 metriä | 22,01 | 0,0 | 22.10.1997 | Shanghai, Kiina |
Lorne Carr-Harris

| Mitalit> Maa:   Yhdistynyt kuningaskunta.Miesten jääkiekko. Olympialaiset  | Mitalit> Maa:   Yhdistynyt kuningaskunta.Miesten jääkiekko. Olympialaiset  | Mitalit> Maa:   Yhdistynyt kuningaskunta.Miesten jääkiekko. Olympialaiset  | Maa:   Yhdistynyt kuningaskunta> Miesten jääkiekko. |
| --- | --- | --- | --- |
|  Pronssia | Chamonix 1924 | Jääkiekko |  |
Lorne Lowland Carr-Harris (15. joulukuuta 1899 Ontario – 7. huhtikuuta 1981) oli brittiläinen jääkiekkoilija ja olympiamitalisti. Hän oli mukana Yhdistyneen kuningaskunnan pronssia voittaneessa joukkueessa Chamonixin olympialaisissa 1924.  Hän oli myös Britannian maalivahtina, kun joukkue voitti pronssia vuoden 1924 maailmanmestaruuskilpailuissa.